cyanic-selkie/wikianc huggingface dataset:
ఓణం
పది రోజుల వేడుక - అతం పత్తిను పొన్నోనం
ఈ పండుగ యొక్క ముఖ్య పర్వం కొన్ని ప్రాంతములలో తిరువోణం నాడు ప్రారంభమవుతుంది. ఇతర ప్రాంతములలో ఉత్రదం అనబడే తరువాతి రోజున ప్రారంభమవుతుంది. తిరుఓణం రోజు, రాజా మహాబలి ప్రతి మలయాళీ ఇంటికీ వెళ్లి తన ప్రజలను కలుసుకుంటాడని నమ్మిక. ఇండ్లు శుభ్రం చేసి పువ్వులతో, సాంప్రదాయక దీపములతో అలంకరిస్తారు. తిరువనంతపురంలో జరిగే బాణాసంచా వేడుక ఆ ప్రాంతమును ఒక యదార్థమైన అద్భుతలోకంగా (fairy land) మార్చివేస్తుంది. ప్రతి ఇంటిలోనూ ఘనమైన విందు భోజనములు తయారుచేస్తారు. ప్రతి ఇంటిపెద్ద ఆ కుటుంబములోని సభ్యులందరికీ కొత్త దుస్తులు అందజేస్తాడు. కటిక దరిద్రుడు కూడా ఏదో రకముగా తనకు చేతనైన రీతిలో ఆ రాష్ట్రీయ పండుగను జరుపుకుంటాడు.
రాజా మహాబలికి స్వాగతం పలకటానికి ప్రజలు వారి ఇంటి ముంగిట్లో పువ్వుల రంగవల్లులు దిద్దుతారు. ఈ పువ్వుల రంగవల్లులు దిద్దటంలో పోటీలు జరుగుతాయి. ప్రపంచములో ఉన్న కేరళీయులు అందరూ ఈ పది రోజుల పండుగను అంగరంగ వైభవముగా, ఉల్లాసముగా జరుపుకుంటారు. వారు కొత్త దుస్తులు ధరించి, వారు సందర్శించగలిగినన్ని దేవాలయములను సందర్శిస్తారు. తిరువధిరకలి తుంబి తుల్లాల్ వంటి నృత్యములను అభినయిస్తారు. రెండవ ఓణంగా పిలవబడే తిరుఓణం రోజున జరిగే గొప్ప విందు చాలా ముఖ్యమైనది. ఏది జరిగినా వారు ఆ గొప్ప విందును (సద్య ) వదులుకునేవారు కాదు. మలయాళంలో ఒక సామెత ఉంది "కనం విట్టుం ఓణం ఉన్ననం", దీని అర్థం "మా ఆస్తులన్నీ అమ్ముకోవలసి వచ్చినా కూడా మేము తిరుఓణం విందును ఆరగించవలసిందే" అని. ఇది తిరుఓణం నాడు జరిగే గొప్ప విందు యొక్క ప్రాముఖ్యతను సూచిస్తుంది.
వేర్వేరు ప్రాంతములలోని వేర్వేరు ఆచార వ్యవహారములకు అనుగుణంగా ఓణం పండుగ జరుపుకుంటారు. అతచామయం- అనబడే ఒక సాంప్రదాయ ఉత్సవం ఎర్నాకులం-కోచి సమీపంలో ఉన్న తృప్పూణిత్తుర అనే రాచనగరిలో, చింగం యొక్క ఆఖరి దినమున జరుగుతుంది. ఇది ఓణం వేడుకలకు ప్రారంభ సూచిక కూడా. త్రిక్కకర లోని వామనమూర్తి దేవాలయము వద్ద జరిగే వార్షిక ఉత్సవము కూడా, ఓణం సమయములోనే జరుగుతుంది. ఇది వామనుడి దేవాలయము. ఓణం యొక్క పౌరాణిక నేపథ్యముతో దీనికి సంబంధం ఉంది.
"ఓణ పూక్కలం" (ఓణపు ముగ్గు) ను లౌకికత్వానికి చిహ్నముగా పరిగణిస్తారు. వివిధ రకముల పువ్వులన్నీ కలిసి అద్భుతముగా అగుపించే పూక్కలమును రూపొందుతాయి. కావున, ఇది మహాబలి సమయములోని పూర్వపు మంచి రోజులను ప్రతిబింబించాలి. అతం నుండి తిరుఓణం వరకు పూక్కలం రూపొందించటం కేరళలోని ప్రజలకు, ముఖ్యంగా పిల్లలకు చాలా ఆనందదాయకం.
మలయాళ నూతన సంవత్సరమునకు పక్షం రోజులలోనే వేడుకలు ప్రారంభమవుతాయి. పదిరోజుల పాటు కొనసాగుతాయి. ఆఖరి రోజైన తిరుఓణం చాలా ముఖ్యమైనది. కొత్త దుస్తులు, సాంప్రదాయ వంటలు, నృత్యము, సంగీతములతో పాటు రాష్ట్రమంతటా పాటించే ఆచారములు, ఈ వ్యవసాయ పండుగకు చిహ్నములు.
వల్లువనాడ్ (ముఖ్యముగా ఒట్టపలం, షొర్నూర్ ప్రాంతములు) వద్ద, అద్భుతమైన దుస్తులు ధరించిన కథాకళి నర్తకులు పురాణములను అభినయిస్తారు. అలంకరించబడిన ఏనుగుల యొక్క అద్భుతమైన ఊరేగింపు త్రిస్సూర్ వద్ద బయటకు వస్తుంది. ఇక్కడే ముసుగులు ధరించిన నర్తకులు అందమైన కుమ్మట్టికలి నృత్యమును అభినయిస్తూ ఇంటింటికీ వెళతారు. కథాకళి నర్తకులు అభినయిస్తున్న పురాణములు, జానపద కథలలోని సన్నివేశములను చూడటానికి చెరుతురుతి వద్ద ప్రజలు గుమిగూడుతారు. కడువకలిగా కూడా ప్రసిద్ధమైన పులికలి ఓణం సమయంలో సాధారణంగా కనిపించే దృశ్యం. ప్రకాశవంతమైన పసుపు, ఎరుపు, నలుపు రంగులు పూసుకున్న నర్తకులు ఉడుక్కు, తకిల్ వంటి వాయిద్యములకు అనుగుణంగా నృత్యం చేస్తారు.
ఓణ రోజులలో అరంముల వద్ద, ప్రఖ్యాత అరంముల వల్లం కలి నిర్వహించబడుతుంది.
ఊయల ఓణం వేడుకలలో మరియొక అంతర్భాగం. ముఖ్యంగా గ్రామీణ ప్రాంతములలో ఇది ఎక్కువగా కనిపిస్తుంది. అందముగా ముస్తాబైన యువతీ యువకులు ఒనప్పాట్ట్, లేదా ఓణం పాటలు పాడుతారు. ఎత్తైన కొమ్మల నుండి వేలాడగట్టిన ఊయలలో ఒకరిని ఒకరు ఊపుకుంటారు.
ఓణం కార్యక్రమములు
ఓనక్కోడిగా పిలవబడే ఆ రోజున ధరించే కొత్త దుస్తులు, ఓణం సద్య, అని పిలవబడే విస్తారమైన విందు ఓణం ప్రత్యేకతలు. ఈ విందులో సాధారణంగా అరటి ఆకులపైన అన్నముతో పాటు కనీసం నాలుగు రకముల పదార్థములు వడ్డించబడతాయి. సాంప్రదాయక ఊరగాయలు, అప్పడములు కూడా వడ్డిస్తారు. పాలు, చక్కెరతో చేసిన 'పాయసం' సాధారణంగా వడ్డించబడుతుంది. దానితో పాటు ఇతర సాంప్రదాయ భారతీయ పిండివంటలు కూడా ఉంటాయి.
ఓణం సమయంలో, ప్రజలు వారి ఇంటి ముంగిట్లో రంగురంగుల పువ్వులతో రంగవల్లులు అలంకరిస్తారు, దీనిని పూక్కలం అంటారు. చిన్నపిల్లలు ముఖ్యంగా ఆడపిల్లలకు పువ్వులను సేకరించి వాటిని పెద్ద పెద్ద ఆకృతులలో అలంకరించే పని అప్పగించబడుతుంది. ఈ పూల ఆకృతులను తయారుచేయటానికి ఓణం రోజు పోటీలు జరుగుతాయి. ఇవి సాధారణంగా 1.5 మీటర్ల వ్యాసంతో వృత్తాకారంలో ఉంటాయి. ఈ ఆకృతిలో భాగంగా సాధారణంగా ఒక దీపం ఉంచుతారు. ఇటీవలి కాలంలో ఈ పువ్వుల ఆకృతులు సాంప్రదాయక వృత్తాకారముల నుండి కేరళ ప్రజల జీవితాల యొక్క సాంస్కృతిక, సామాజిక విషయములను ప్రతిబింబిస్తూ విలక్షణమైన ఆకృతులుగా పరిణామం చెందాయి.
వల్లంకలి (సర్పాకార పడవ పందెము) ఓణం సమయంలో జరిగే మరియొక ముఖ్యమైన కార్యక్రమం. వీటిలో అరంముల పడవ పందెం, నెహ్రూ ట్రోఫీ పడవ పందెం ప్రముఖమైనవి. దాదాపు 100 మంది పడవవాండ్లు అతి పెద్దవి, అందమైన సర్పాకార పడవలు నడుపుతూ ఉంటారు. ఆ నీటిపైన పయనించే సర్పాకార పడవలను వీక్షించటానికి సమీప ప్రాంతముల నుండి, దూర ప్రాంతముల నుండి కూడా అనేకులు వస్తారు.
వినాయక చవితి పండుగ సమయంలో హిందువులు గణేశుని బొమ్మలను ప్రతిష్ఠించినట్లుగా, ఓణం సమయంలో కేరళలోని హిందువులు త్రిక్కకర అప్పన్ (వామనుని రూపంలో ఉన్న విష్ణువు) మూర్తిని తమ ఇళ్ళలో ప్రతిష్ఠిస్తారు.
కేరళలో ఉన్న అన్ని వర్గముల వారు ఈ పండుగ జరుపుకోవటంతో, ఈ పండుగకు మరింత ప్రాధాన్యత వచ్చింది. ఓణం పండుగ హిందూమతం నుండి ఉద్భవించి దానితో సంబంధం కలిగి ఉన్నప్పటికీ, ఈనాడు ఈ పండుగను హిందువులు, ముస్లిములు, క్రైస్తవులు సమానమైన ఉత్సాహముతో జరుపుకుంటున్నారు.
ఈ వేడుక సమయంలో కేరళలోని హిందూ దేవాలయములలో అనేక దీపములు వెలిగించబడతాయి. దేవాలయముల ఎదుట ఒక తాటి చెట్టును నిలబెట్టి, దాని చుట్టూ కొయ్య దుంగలను నిలబెట్టి ఎండు తాటి ఆకులతో కప్పుతారు. త్యాగము చేసి మహాబలి నరకమునకు వెళ్ళిన దానికి గుర్తుగా ఒక కాగడాతో దీనిని వెలిగించి బూడిద చేస్తారు.
సూచనలు
వర్గం:హిందువుల పండుగలు వర్గం:ప్రాంతీయ పండుగలు వర్గం:భారతదేశంలో పండుగలు వర్గం:కేరళ వర్గం:కేరళలోని పండుగలు వర్గం:ఈ వారం వ్యాసాలు
సూర్య (పత్రిక)
సూర్యఒక తెలుగు దినపత్రిక. ఇది 21 అక్టోబర్ 2007 సంవత్సరంలో ఆంధ్ర ప్రదేశ్ గవర్నర్ నారాయణ్ దత్ తివారీ చే ప్రారంభించబడినది. ఈ పత్రిక అధిపతి తెలుగు సినిమా నిర్మాత నూకారపు సూర్యప్రకాష్ రావు. ఈ పత్రిక తెలుగు దినపత్రికలలో మొదటిగా ప్రామాణిక యూనికోడ్ పధ్దతిలో అంతర్జాలంలో ప్రచురింపబడింది.
మూలాలు
వర్గం:తెలుగు పత్రికలు వర్గం:దినపత్రికలు వర్గం:ప్రస్తుత పత్రికలు
కళ్యాణ్ సింగ్ గుప్తా
కళ్యాణ్ సింగ్ గుప్తా (1923–2002) హర్యానా రాష్ట్రానికి చెందిన స్వాతంత్ర్య సమరయోధుడు, సామాజిక కార్యకర్త. 1952లో సుచేత కృపలానీతో కలిసి లోక్ కళ్యాణ్ సమితి స్థాపించాడు.
ఉద్యమ జీవితం
విద్యార్థి దశలో భారత స్వాతంత్ర్య ఉద్యమం లో చురుకుగా పాల్గొన్నాడు.
సామాజిక కార్యక్రమాలు
ఒక సంవత్సరం తరువాత, అతను సుచేత కృపలానీతో కలిసి లోక్ కళ్యాణ్ సమితిని స్థాపించాడు. టిబెట్ శరణార్థులకు సహాయ సహకారాలు అందించడానికి 1959లో సెంట్రల్ రిలీఫ్ కమిటీను కూడా ప్రారంభించాడు.
పురస్కారాలు
1969లో భారత ప్రభుత్వం నాలుగో అత్యున్నత భారతీయ పౌర పురస్కారమైన పద్మశ్రీ అవార్డు తో కళ్యాణ్ సింగ్ గుప్తాను సత్కరించింది.
మరణం
కళ్యాణ్ సింగ్ గుప్తా తన 79 సంవత్సరాల వయసులో 2002, జనవరి 23న న్యూఢిల్లీ లో మరణించాడు.
మూలాలు
వర్గం:1923 జననాలు వర్గం:2002 మరణాలు వర్గం:గాంధేయవాదులు వర్గం:హర్యానా వ్యక్తులు వర్గం:స్వాతంత్ర్య సమర యోధులు వర్గం:భారతీయ పాత్రికేయులు
బి.విజయసేన్ రెడ్డి
బొల్లంపల్లి విజయ్‌సేన్‌ రెడ్డి భారతదేశానికి చెందిన న్యాయమూర్తి. ఆయన 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.
జననం, విద్యాభాస్యం
బి. విజయ్‌సేన్‌ రెడ్డి 1970 ఆగస్టు 22లో తెలంగాణ రాష్ట్రం, హైదరాబాద్‌లో బి.సుభాషణ్‌ రెడ్డి, రత్న దంపతులకు జన్మించాడు. విజయ్‌సేన్‌రెడ్డి పడాల రామిరెడ్డి లా కాలేజీలో ఎల్‌ఎల్‌బీ పూర్తి చేశాడు.
కుటుంబ నేపథ్యం
ఆయన తండ్రి జస్టిస్‌ బి.సుభాషణ్‌రెడ్డి ఉమ్మడి ఏపీ హైకోర్టు న్యాయ మూర్తిగా, మద్రాసు హైకోర్టు ప్రధాన న్యాయమూర్తిగా, ఉమ్మడి ఏపీ మానవ హక్కుల కమిషన్‌ చైర్మన్‌గా, తెలంగాణ, ఏపీ లోకాయుక్తగా బాధ్యతలు నిర్వర్తించాడు.
వృత్తి జీవితం
బి. విజయ్‌సేన్‌ రెడ్డి ఎల్‌ఎల్‌బీ పూర్తి చేసిన తరువాత 1994 డిసెంబరు 28న న్యాయవాదిగా పేరు నమోదు చేసుకున్నాడు. ఆయన హైకోర్టు, సుప్రీంకోర్టులో, అన్ని స్థాయి కోర్టుల్లోనూ రాజ్యాంగపరమైన కేసులతోపాటు సివిల్, క్రిమినల్‌ కేసుల్ని వాదించాడు. విజయ్‌సేన్‌రెడ్డిని హైకోర్టు న్యాయమూర్తిగా నియమించాలంటూ 2020 ఏప్రిల్ 20న సుప్రీం కోర్టు కొలీజియం కేంద్రానికి సిఫారసు చేసింది, ఆయన నియామకానికి రాష్ట్రపతి రామ్‌నాథ్‌ కోవింద్‌ ఆమోదం తెలపడంతో నియామకాన్ని నోటిఫై చేస్తూ మే 1న కేంద్ర న్యాయ శాఖ నోటిఫికేషన్‌ జారీ చేసింది. విజయ్‌సేన్‌రెడ్డి 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు వర్గం:తెలంగాణ హైకోర్టు న్యాయమూర్తులు
గరం మసాలా(2005 సినిమా )
thumb|గరం మసాలా(2005 సినిమా ) గరం మసాలా అనేది 2005లో విడుదలైన భారతీయ హిందీ భాషా హాస్య చిత్రం, ప్రియదర్శన్ రచించి దర్శకత్వం వహించాడు, ఇందులో అక్షయ్ కుమార్ , జాన్ అబ్రహం , పరేష్ రావల్ , రిమీ సేన్ , నేహా ధూపియా, రాజ్‌పాల్ యాదవ్ నటించారు.ఈ సినిమా  2005లో దీపావళి సందర్భంగా విడుదలైంది. ఫిల్మ్‌ఫేర్ అవార్డ్స్‌లో తన నటనకు గానూ ఉత్తమ నటుడు కామిక్ రోల్ అవార్డును అక్షయ్ కుమార్ అందుకున్నాడు.1985లో ప్రియదర్శన్ సొంతంగా తీసిన సినిమా బోయింగ్ కు   ఇది రీమేక్, అదే పేరుతో 1960 ఫ్రెంచ్ నాటకం ఆధారంగా రూపొందించబడింది.
కథ
ఇద్దరు ఫోటోగ్రాఫర్లు మకరంద్ "మాక్" గాడ్బోలే ( అక్షయ్ కుమార్ ) ,శ్యామ్ "సామ్" సల్గావ్కర్ ( జాన్ అబ్రహం ) ఫోటో షూట్ చేస్తున్నప్పుడు సినిమా ప్రారంభమవుతుంది. మాక్ ఎక్స్‌పోజింగ్ పోజులలో మోడల్‌లను షూట్ చేస్తున్నప్పుడు, మాక్ మోడల్‌లతో సన్నిహితంగా ఉండటం వల్ల అతని కాబోయే భార్య అంజలి ( రిమి సేన్ ) అసహ్యంగా వెళ్లిపోతుంది. వారి యజమాని వారిని తన కార్యాలయంలోకి పిలిచి, వారు మంచి ఫోటోగ్రాఫర్‌లని చెప్పారు. తన మ్యాగజైన్ గరం మసాలా ఫేమస్ కావడానికి ప్రపంచ ఫోటోగ్రఫీ పోటీకి మంచి చిత్రాలు ఇవ్వకపోతే వారి జీతం తగ్గిస్తానని బెదిరించాడు.
మాక్, సామ్ ఇద్దరూ బాస్ సెక్రటరీ అయిన మ్యాగీని ( నేహా ధూపియా ) అదే రోజున అదే రెస్టారెంట్‌లో ఒకే సమయంలో అడుగుతారు. ముగ్గురూ రెస్టారెంట్‌లో కలుసుకున్నప్పుడు, ఒక జేబు దొంగ మాక్, సామ్ వాలెట్లను తీసుకుంటాడు. భోజనం తర్వాత, మ్యాగీని ఆకట్టుకునే పోటీ పెరుగుతుంది, ఆ విధంగా హాస్యభరితమైన సంఘటనలను రేకెత్తిస్తుంది, ఆ తర్వాత సామ్ ,మాక్ బిల్లు చెల్లించడానికి మ్యాగీని వదిలివేస్తారు.
అతను దీప్తి ( డైసీ బోపన్న ), పూజ ( నర్గీస్ బఘేరి ), స్వీటీ ( నీతూ చంద్ర ) అనే ముగ్గురు స్త్రీలలో ఒక్కొక్కరితో సంబంధాలు కలిగి ఉన్నాడు , గందరగోళాన్ని సృష్టిస్తాడు. సామ్ అమెరికా నుండి తిరిగి వస్తాడు, తన స్నేహితుడు ప్రత్యర్థిగా మారినట్లు గుర్తించాడు, ఒకేసారి ముగ్గురు మహిళలతో ఆడుకున్నాడు. అతను తన స్నేహితుడికి సహాయం చేయడానికి ప్రయత్నిస్తాడు, అమ్మాయిలతో తన అదృష్టాన్ని పరీక్షించుకుంటాడు.
బాక్స్ ఆఫీస్
₹ 170 మిలియన్ల బడ్జెట్‌తో రూపొందించబడిన ఈ చిత్రం థియేట్రికల్ రన్‌లో ₹ 546.5 మిలియన్లను వసూలు చేసింది.
బాహ్య లింకులు
వర్గం:2005 సినిమాలు వర్గం:హిందీ-భాషా చలనచిత్రాలు వర్గం:భారతీయ సినిమాలు వర్గం:2005 హాస్య చిత్రాలు
రిక్షా
thumb|250x250px|భారతదేశంలో సైకిలి రిక్షాలో ప్రయాణిస్తున్న వ్యక్తి రిక్షా మొదట రెండు లేదా మూడు చక్రాల వాహనంలో వ్యక్తులను వారి గమ్యస్థానానికి చేర్చే ప్యాసింజర్ బండిని సూచించింది దీనిని అప్పుడు లాగే రిక్షా అని పిలుస్తారు. రిక్షా లేదా సైకిల్ రిక్షా అనేది సామాన్యులకు అందుబాటులో ఉన్న ఒక రవాణా సాధనం.దీనిని సాధారణంగా ఒక ప్రయాణీకుడిని, ఒక తీసుకెళ్లే వ్యక్తి లాగుతారు.ఈ పదం మొట్టమొదటి ఉపయోగం 1879 లో కాలక్రమేణా, సైకిల్ రిక్షాలు (పెడికాబ్సు లేదా త్రిషాలు అని కూడా పిలుస్తారు), ఆటో రిక్షాలు, ఎలక్ట్రిక్ రిక్షాలు కనుగొనబడ్డాయి. అసలు లాగబడిన రిక్షాలను భర్తీ చేశాయి. పర్యాటక రంగంలో వాటి ఉపయోగం కోసం కొన్ని మినహాయింపులు ఉన్నాయి.లాగే రిక్షాలు 19 వ శతాబ్దంలో ఆసియా నగరాల్లో, రవాణా ప్రసిద్ధ రూపాన్ని పురుష కార్మికులకు ఉపాధి వనరులను సృష్టించాయి. వారి ప్రదర్శన బంతి-బేరింగ్ వ్యవస్థల గురించి కొత్తగా పొందిన జ్ఞానానికి సంబంధించినది. కార్లు, రైళ్లు, ఇతర రకాల రవాణా విస్తృతంగా అందుబాటులోకి రావడంతో వారి ప్రజాదరణ క్షీణించింది.21 వ శతాబ్దంలో టాక్సీలకు ప్రత్యామ్నాయంగా ఆటో రిక్షాలు కొన్ని నగరాల్లో వాటి కిరాయి తక్కువ ఖర్చు అగుటవలన ఎక్కువ ప్రాచుర్యం పొందాయి.
ఆధునిక రిక్షాలు
రిక్షాలలో మోటారుతో నడిచేవి, మనుష్యుల ద్వారా నడిపించబడేవి రెండు రకాలు ఉన్నాయి.ఇది ఒక చిన్న-స్థాయి స్థానిక రవాణా మార్గంగా చెప్పవచ్చు.మూడు చక్రముల ఆధారంగా పనిచేస్తుంది. అందువలనే దీనిన ట్రైసైకిల్ అని కూడా అంటారు.దీనిని ప్రయాణీకులను వారి గమ్యానికి చేర్చేవారు స్వంత సైకిల్ రిక్షా లేని చోదకులు అద్దెచెల్లిచేపద్దతిపై తీసుకుంటారు. కొంతమందికి స్వంత సైకిల్ రిక్షాలు ఉంటాయి.పరిమితులకు లోబడి ప్రభుత్వం వీటిని కోనుగోలు చేసుకుంటాకి ఆర్థిక సహాయం చేసే ప్రభుత్వ పధకాలు ఉన్నాయి. ఒక వ్యక్తి కాలినడకన లాగిన రిక్షాలకు విరుద్ధంగా, సైకిల్ రిక్షాలు పెడలింగ్ ద్వారా మానవ శక్తితో ఉంటాయి.
భారతదేశంలో సైకిల్ రిక్షాలు
భారతదేశంలో 1990 లో నింబ్కర్ అగ్రికల్చరల్ రీసెర్చ్ ఇన్స్టిట్యూట్ చేత ప్రస్తుత సైకిల్ రిక్షాలను మెరుగుపర్చడానికి, తరువాత వాటిని విద్యుత్తు ద్వారా నడపటానికి మొదటి ప్రయత్నం జరిగింది. 1930 నుండి కోల్‌కతాలో సైకిల్ రిక్షాలు ఉపయోగించబడ్డాయి. ఆ తరువాత వీటి వాడకం భారతదేశంలోని అన్ని గ్రామీణ  పట్టణ ప్రాంతాల్లో సర్వ సాధారణమయ్యాయి.
చరిత్ర
thumb|250x250px|ప్రయాణికులను గమ్యానికి చేర్చుతున్న కార్మికులు thumb|250x250px|పూర్వకాలం రిక్షా లాగే రిక్షా (లేదా రిక్షా) అనేది మానవ శక్తితో కూడిన రవాణా విధానం. దీని మీద ఒకరు లేదా ఇద్దరు వ్యక్తులను కూర్చునే రెండు చక్రాల బండిని వ్యక్తి వేగంగా గుంజుతాడు. లాగే రిక్షాలు 19 వ శతాబ్దంలో ఆసియా ఖండంలోని ప్రముఖ నగరాల్లోని పురుష కార్మికులకు ఇవి రవాణా ఉపాధి వనరులను సృష్టించాయి. రిక్షాలను సాధారణంగా వెదురు, రబ్బరు టైర్లతో తయారు చేస్తారు. తరువాత కాలంలో రిక్షా కార్మికుల సంక్షేమం పట్ల ఆందోళన కారణంగా రిక్షాల వాడకం చాలా దేశాలలో నిషేధించబడింది. రన్నర్-లాగిన రిక్షాలను అతరువాత ప్రధానంగా సైకిల్ రిక్షాలు, ఆటో రిక్షాలు భర్తీ చేశాయి.రిక్షా అనే పదం జపనీస్ పదం జిన్రికిషా - జిన్ = మానవ, రికి = శక్తి లేదా శక్తి, షా = వాహనం) నుండి ఉద్భవించింది.మానవ శక్తితో నడిచే వాహనం అని దీని అర్థం. ప్రారంభ రిక్షాలు చెక్క చక్రాలకు, ఇనుప చట్రంతో బిగించిన చక్రాలపై ప్రయాణించాయి. ప్రయాణీకుడు కఠినమైన, చదునైన సీట్లపై కూర్చునేవాడు. 19 వ శతాబ్దం చివరలో, 20 వ శతాబ్దం ప్రారంభంలో రబ్బరు లేదా గాలితో నింపబడిన రబ్బరు టైర్లు, దిండులాంటి మెత్తటి సీటుపై, బ్యాక్‌రెస్ట్‌లతో ప్రయాణీకుల సౌకర్యాన్ని మెరుగుపరిచాయి. లైట్లు,బెల్ లాంటి ఇతర సౌకర్యాలు, జోడించబడ్డాయి. కానీ అత్యంత ప్రాచుర్యం పొందినది మూడు టైర్లతో చెక్కతో తయారు చేయబడిన సైకిల్ రిక్షాలు.
వేగవంతంగా సాంకేతిక పురోగతి అభివృద్ధిచెందిన ప్రారంభకాలంలో, రిక్షాలు 1860 లలో జపాన్‌లో మొదట కనుగొనబడినట్లు నమ్ముతారు.19 వ శతాబ్దంలో రిక్షా లాగడం ఆసియా అంతటా చవకైన, ప్రజాదరణ పొందిన రవాణా విధానంగా మారింది.1868 లో రిక్షాలను కనుగొన్నట్లు చెబుతున్న ఇజుమి యోసుకే, సుజుకి టోకుజిరో, తకాయామా కొసుకే, కొంతకాలం ముందు టోక్యో వీధుల్లో ప్రవేశపెట్టిన గుర్రపు బండ్ల నుండి ప్రేరణ పొందింది.1870 నుండి, టోక్యో ప్రభుత్వం ఈ ముగ్గురు వ్యక్తులకు రిక్షాలను నిర్మించడానికి విక్రయించడానికి అనుమతి ఇచ్చింది.రిక్షా నడపడానికి ఇచ్చే ప్రతి లైసెన్సులో ఈ ఆవిష్కర్తలలో ఒకరి ముద్ర కూడా అవసరం. 1872 నాటికి, టోక్యోలో సుమారు 40,000 రిక్షాలు పనిచేసినట్లుగా లెక్కలు చెపుతున్నాయి.ఆ కాలంలో వారు జపాన్లో ప్రజా రవాణా ప్రధాన రూపం అయ్యారు.1880 లో, రిక్షాలు భారతదేశంలో కనిపించాయి. మొదట సిమ్లాలో, ఆ తరువాత, 20 సంవత్సరాలకు కలకత్తాలో  (కోల్‌కతా)  తిరుగాడాయి. అక్కడ వాటిని మొదట చైనా వ్యాపారులు వస్తువులను రవాణా చేయడానికి ఉపయోగించారు.1914 లో, చైనీయులు ప్రయాణీకులను రవాణా చేయడానికి రిక్షాలను ఉపయోగించడానికి అనుమతి కోసం దరఖాస్తు చేసుకున్నారు. వెంటనే ఆగ్నేయాసియాలోని అనేక పెద్ద నగరాల్లో రిక్షాలు కనిపించాయి. ఈ నగరానికి వలస వెళ్ళే రైతులకు రిక్షా లాగడం తరచుగా మొదటి పనిగా ఉపయోగపడింది.
వెలుపలి లంకెలు
వర్గం:వాహనాలు
భారతీయ ఉపగ్రహాల జాబితా
భారతదేశం నిర్మించి, నిర్వహిస్తున్న ఉపగ్రహాలను ఈ జాబితాలో చూడవచ్చు. భారతదేశం 1975 నుండి వివిధ రకాల ఉపగ్రహాలను విజయవంతంగా ప్రయోగిస్తోంది. ఈ ఉపగ్రహాలను భారతీయ రాకెట్ల పైననే కాకుండా, అమెరికా, రష్యా, ఐరోపా రాకెట్లతో సహా వివిధ వాహనాల నుండి ప్రయోగించారు. భారతీయ అంతరిక్ష పరిశోధనా సంస్థ (ఇస్రో) ఈ ఉపగ్రహాల రూపకల్పన, నిర్మాణం, ప్రయోగం, నిర్వహణ తదితర బాధ్యతలను నిర్వహిస్తోంది.
సూచిక
ఇది భారతీయ (పూర్తిగా లేదా పాక్షికంగా స్వంతం, పూర్తిగా లేదా పాక్షికంగా రూపొందించిన/తయారు చేసిన) ఉపగ్రహాలు, కక్ష్యా నౌకల జాబితా. ఈ రెండు రకాల నౌకలనూ భారత ప్రభుత్వం (ISRO, భారత రక్షణ దళాలు, ఇతర ప్రభుత్వ సంస్థలు) లేదా ప్రైవేట్ (విద్యా, పరిశోధన) సంస్థలు నిర్వహిస్తాయి. ). విజయవంతమైనట్లు గుర్తించిన ఉపగ్రహ ప్రయోగాలన్నీ కక్ష్యలో కనీసం ఒక పూర్తి భ్రమణాన్ని పూర్తి చేశాయి (ఈ జాబితాలో అర్ధ-కక్ష్య ప్రయోగాలను చేర్చలేదు).;ప్రయోగ స్థితి/రకం సూచిక:
1970లు
1970లలో సోవియట్ యూనియన్ సహాయంతో మొదటి రెండు ఉపగ్రహాలను ప్రయోగించడంతో భారత అంతరిక్ష యాత్రలు ప్రారంభమయ్యాయి. † మూలాల మధ్య డేటాలో వ్యత్యాసం ఉన్నట్లయితే, N2YO, NASA NSSDCA సత్యానికి మూలంగా తీసుకోబడుతుంది. ‡ కక్ష్య రేఖాంశం జియోస్టేషనరీ, జియోసింక్రోనస్ ఉపగ్రహాలకు మాత్రమే వర్తిస్తుంది.
1980లు
భారతదేశం తన మొదటి తరం రాకెట్ SLV ద్వారా వరుసగా మూడు సార్లు విజయవంతమైన ఉపగ్రహ ప్రయోగాలు జరిపింది. SLV ఆధారంగా ఇస్రో, రెండు తదుపరి తరం రాకెట్ల తయారీ ప్రాజెక్టులను చేపట్టింది:
రెండు ప్రాజెక్టులను ఒకేసారి నిర్వహించేందుకు ఇస్రో వద్ద తగినంత నిధులు లేవు. ప్రారంభ ఎదురుదెబ్బల వలన ఇస్రో, ASLV ని ముందే ముగించి PSLV పై దృష్టి పెట్టింది. భూస్థిర ఉపగ్రహాలను ప్రయోగించే సాంకేతికతలు 2000లలో అందుబాటు లోకి వచ్చాయి. † మూలాల మధ్య డేటాలో వ్యత్యాసం ఉన్నట్లయితే, N2YO, NASA NSSDCA సత్యానికి మూలంగా తీసుకోబడుతుంది. ‡ కక్ష్య రేఖాంశం జియోస్టేషనరీ, జియోసింక్రోనస్ ఉపగ్రహాలకు మాత్రమే వర్తిస్తుంది.
1990లు
ఈ దశాబ్దంలో పోలార్ శాటిలైట్ లాంచ్ వెహికల్ (PSLV) అందుబాటు లోకి వచ్చింది. భారతదేశం తన రిమోట్ సెన్సింగ్ ఉపగ్రహాలను చాలా వరకు దీని ద్వారానే ప్రయోగించింది. అయితే, భారీ భూ స్థిర ఉపగ్రహాల కోసం భారతదేశం, పూర్తిగా ఐరోపాపై ఆధారపడటం కొనసాగించింది. భూస్థిర ఉపగ్రహాలను ప్రయోగించే సామర్థ్యం తరువాతి దశాబ్దంలో చేకూరింది. † మూలాల మధ్య డేటాలో వ్యత్యాసం ఉన్నట్లయితే, N2YO, NASA NSSDCA సత్యానికి మూలంగా తీసుకోబడుతుంది. ‡ కక్ష్య రేఖాంశం జియోస్టేషనరీ, జియోసింక్రోనస్ ఉపగ్రహాలకు మాత్రమే వర్తిస్తుంది.
2000లు
ఇస్రోకు అత్యంత విశ్వసనీయమైన వాహనం PSLV, ఈ దశాబ్దంలో భారతదేశ స్వదేశీ ఉపగ్రహాల ప్రయోగ విజతాలకు ప్రధాన ఆధారం. భారతదేశం ఈ కక్ష్యా కాలంలో 11 జియోస్టేషనరీ లేదా జియోసింక్రోనస్ ఉపగ్రహాలను విజయవంతంగా ప్రయోగించింది. ఇది గత 2 దశాబ్దాలలో కలిపి చేసిన మొత్తం ప్రయోగాల సంఖ్యకు సమానం. భారతదేశపు మొదటి భూగోళాన్ని దాటిన చంద్రయాన్ ప్రయోగం కూడా ఈ కక్ష్యా కాలంలోనే విజయవంతంగా జరిపింది. † మూలాల మధ్య డేటాలో వ్యత్యాసం ఉన్నట్లయితే, N2YO, NASA NSSDCA సత్యానికి మూలంగా తీసుకోబడుతుంది. ‡ కక్ష్య రేఖాంశం జియోస్టేషనరీ, జియోసింక్రోనస్ ఉపగ్రహాలకు మాత్రమే వర్తిస్తుంది. § చంద్రయాన్-1 కి సంబంధించిన మొత్తం కక్ష్య డేటా దాని చంద్ర కక్ష్య కోసం మాత్రమే.
2010లు
దశాబ్దం ప్రారంభంలో సాపేక్షంగా బరువైన ఉపగ్రహాలను ప్రయోగించడంలో భారతదేశం వైఫల్యాన్ని ఎదుర్కోవలసి వచ్చినప్పటికీ, మొత్తం 27 జియోసింక్రోనస్/జియోస్టేషనరీ ఉపగ్రహాలను (17 దేశీయం గాను, 10 ఐరోపా లాంచర్‌ల ద్వారానూ) ప్రయోగించింది. 2010వ దశకంలో, ఇది చాలా వరకు జియోసింక్రోనస్/జియోస్టేషనరీ ఉపగ్రహాలను స్వయంగా విజయవంతంగా ప్రయోగించగలిగింది. ఈ కక్ష్యా కాలంలో భారతదేశం అంగారక గ్రహంపైకి ప్రోబ్స్‌ను ప్రయోగించిన ప్రత్యేక దేశాల జాబితా లోకి చేరింది. వివిధ భారతీయ విశ్వవిద్యాలయాల నుండి బహుళ సంఖ్యలో పీకో, నానో, మినీ ఉపగ్రహాలను ప్రయోగించడం ద్వారా ఇస్రో తన విద్యార్థి/విశ్వవిద్యాలయాల తోడ్పాటును మరింత ముందుకు తీసుకెళ్ళింది. ఈ కక్ష్యా కాలంలో విదేశీ విశ్వవిద్యాలయాలు, పరిశోధనా సంస్థలతో అనేక ద్వైపాక్షిక సహకారాలను కూడా ఇస్రో చేపట్టింది. అదే దశాబ్దంలో భారతదేశ ప్రాంతీయ నావిగేషన్ సిస్టమ్ అయిన నావిక్ పూర్తయింది.
దేశవ్యాప్తంగా ప్రైవేటు సంస్థలకు ఉప కాంట్రాక్టులను ఇవ్వడంతో ప్రయోగాల సంఖ్యను రెట్టింపు చేసుకుంది. భారతదేశం తన జియోసింక్రోనస్ ఉపగ్రహ ప్రయోగ వాహనం తుదిదశను స్వదేశీ సాంకేతికతతో ఉపయోగం లోకి తీసుకువచ్చింది. తదుపరి తరం లాంచ్ వెహికల్ GSLV Mk III ని దాదాపు రెట్టింపు పేలోడ్ సామర్థ్యంతో ప్రయోగించింది. దాదాపు అన్ని కమ్యూనికేషన్ ఉపగ్రహాలను దేశీయం గానే ప్రయోగించింది. ఆలస్యమైన చంద్రయాన్-2 ను 2019లో ప్రయోగించింది. అయితే చంద్రుని ఉపరితలంపై సాఫ్ట్ ల్యాండింగ్ చేయడంలో విఫలమైంది. కక్ష్యలో ఉన్న "శత్రు" ఉపగ్రహాలను నాశనం చేయగల సామర్థ్యాన్ని భారతదేశం కూడా ప్రదర్శించింది. దాని జాతీయ భద్రతను బలోపేతం చేయడంలో భారతదేశపు అంతరిక్ష సామర్థ్యాలు పెరిగాయి.
బడ్జెట్‌లో గణనీయమైన పెరుగుదల, పెరిగిన విశ్వసనీయతతో పేలోడ్ సామర్థ్యం పెరగడం, ప్రయోగ ఫ్రీక్వెన్సీ పెరగడం ఈ దశాబ్దపు ప్రత్యేకత. ఈ దశాబ్దంలో అనేక "మొట్టమొదటి" పనులతో ప్రముఖ అంతరిక్ష దేశాల స్థాయికి చేరి, అంతర్జాతీయ మీడియాలో గణనీయమైన కవరేజీ వచ్చి, భారతీయ అంతరిక్ష కార్యక్రమాన్ని ప్రపంచానికి మరింతగా కనిపించేలా చేసింది. దశాబ్దపు చివరి ప్రయోగంతో PSLV రాకెట్ 50 ప్రయోగాలను పూర్తి చేసింది. † మూలాల మధ్య డేటాలో వ్యత్యాసం ఉన్నట్లయితే, N2YO,NASA NSSDCA సత్యానికి మూలంగా తీసుకోబడుతుంది. ‡ కక్ష్య రేఖాంశం జియోస్టేషనరీ, జియోసింక్రోనస్ ఉపగ్రహాలకు మాత్రమే వర్తిస్తుంది. § మంగళయాన్-1 కి సంబంధించిన మొత్తం కక్ష్య డేటా దాని మార్టిన్ కక్ష్య కోసం మాత్రమే. § చంద్రయాన్-2 కి సంబంధించిన మొత్తం కక్ష్య డేటా దాని చంద్ర కక్ష్య కోసం మాత్రమే.
2020లు
2020, 2024 మధ్య ఇస్రో, 50 ప్రయోగాలను నిర్వహించాలని లక్ష్యంగా పెట్టుకుంది. ప్రయోగ ఫ్రీక్వెన్సీని సంవత్సరానికి 12+కి పెంచడంతో పాటు, ఆదిత్య L1, చంద్రయాన్-3, లూనార్ పోలార్ ఎక్స్‌ప్లోరేషన్ మిషన్, శుక్రయాన్-1, మార్స్ ఆర్బిటర్ మిషన్ 2 తో సహా అనేక గ్రహాంతర అన్వేషణ యాత్రలు ఈ దశాబ్దంలో నిర్వహించాలని ప్రణాళిక చేసింది. శుక్రయాన్ తర్వాత బృహస్పతికి ఒక యాత్ర, సౌర వ్యవస్థను దాటి అన్వేషించే యాత్రను కూడా ప్రతిపాదించారు. ఈ దశాబ్దం మధ్యలో PSLV 100వ యాత్ర చేస్తుందని భావిస్తున్నారు. తక్కువ ఖర్చుతో కూడిన కొత్త చిన్న ఉపగ్రహాల ప్రయోగ వాహనం 2020 జనవరి లో తొలి ప్రయోగం చేయనుంది. SCE-200 భారతదేశపు భారీ, అతి భారీ ప్రయోగ వ్యవస్థల వేదికగా భావిస్తున్నారు. దశాబ్ది మధ్యలో దీని మొదటి ప్రయోగం జరగవచ్చని భావిస్తున్నారు. 2022 ఆగస్టుకు ముందు మానవ సహిత అంతరిక్ష యాత్ర నిర్వహించడం ఏజెన్సీకి అత్యంత ప్రాధాన్యత. ఈ కార్యక్రమ దీర్ఘకాలిక లక్ష్యాలు మానవ స్థావరమైన అంతరిక్ష కేంద్ర స్థాపన, చంద్రునిపై మానవుడి సందర్శన.
భవిష్యత్తు
రూపకల్పన, అభివృద్ధిలో ఉన్న, సమీప భవిష్యత్తులో ప్రయోగించాల్సి ఉన్న భారతీయ ఉపగ్రహాల జాబితాను ఇక్కడ చూడవచ్చు.
దేశాల వారీగా
ప్రయోగ వాహనం ఆధారంగా ప్రయోగించబడిన ఉపగ్రహాల సంఖ్యను క్రింది బార్ చార్ట్ జాబితా చేస్తుంది
విదేశీ ఏజెన్సీలు ప్రయోగించిన ఇస్రో ఉపగ్రహాలు
విదేశీ అంతరిక్ష ఏజెన్సీలు (యూరప్, సోవియట్ యూనియన్ / రష్యా, యునైటెడ్ స్టేట్స్) ప్రయోగించిన ISRO ఉపగ్రహాల జాబితాను దిగువ ఇవ్వబడిన పట్టికలలో చూడవచ్చు. విదేశీ ఏజెన్సీలు ప్రయోగించిన ఇస్రో ఉపగ్రహాలను క్రింది పట్టికలో చూడవచ్చు.
మూలాలు
వర్గం:భారతీయ అంతరిక్ష కార్యక్రమాలు వర్గం:ఇస్రో ప్రయోగించిన ఉపగ్రహవాహక నౌకలు
గోగినేని భారతీదేవి
భారతీదేవి గుంటూరు జిల్లా, బాపట్ల తాలూకా, మాచవరం గ్రామంలో 1908 ఆగస్టు 15 న జన్మించింది. తండ్రి వెలగా సుబ్బయ్య. ప్రముఖ స్వాతంత్ర్య యోధుడు, కర్షక నాయకుడు ఎన్.జి. రంగా ను 1924 లో వివాహం చేసుకుంది. గుంటూరు శారదా నికేతన్ లోను, చెన్నైలోని విద్యోదయా పాఠశాల లోను విద్యాభ్యాసము చేసి, రంగాతో బాటు ఇంగ్లాండు వెళ్ళి ఆక్స్ ఫర్డ్ లో రస్కిన్ కళాశాలలో చదివింది.
స్వదేశం తిరిగి వచ్చిన తరువాత భర్తతో బాటు స్వాతంత్ర్యోద్యమంలో పాల్గొని కారాగారవాసం అనుభవించింది. 1931లో విదేశీ వస్త్ర బహిష్కరణోద్యమం సందర్భములో తెనాలిలో ఆరు నెలలు ఆందోళన చేసింది. సహాయ నిరాకరణోద్యమంలో పోరాడి రాయవెల్లూరు జైలులో ఒక సంవత్సరము నిర్బంధించబడింది. వెంకటగిరిలో జమీందారీ రైతుల ఆందోళనలో దెబ్బలు తిన్నది. హరిజనోద్యమము, దళితులతో సహభోజనాలు, కులాంతర వివాహాలు మొదలైన పలు కార్యక్రమాలు జరిపింది.
ఈమె 1936 లో గుంటూరు జిల్లా బోర్డు సభ్యురాలుగా ఎన్నికైంది.1940-42 మధ్య ఆంధ్ర కర్షక కాంగ్రెస్ కు అధ్యక్షురాలుగా పనిచేసింది. 1946-47లో మద్రాసు రాష్ట్ర విద్యాసలహా సంఘంలో సభ్యురాలుగా ఉంది. 1956లో కృష్ణా జిల్లా ఘంటసాలలో ఆంధ్ర మహిళా సంఘ అధ్యక్షురాలుగా పనిచేసింది. 1958-64 లో ఆంధ్రప్రదేశ్ శాసనమండలి సభ్యురాలుగా పనిచేసింది.
1952-53లో రాయలసీమ కరవు వచ్చినపుడు బాధితుల సహాయానికై శ్రమించింది. "అన్నపూర్ణ" అని కొనియాడబడింది.
1972 సెప్టెంబరు 21 న నిడుబ్రోలులో మరణించింది.
మూలాలు
వర్గం:1908 జననాలు వర్గం:1972 మరణాలు వర్గం:గుంటూరు జిల్లా మహిళా స్వాతంత్ర్య సమర యోధులు వర్గం:గుంటూరు జిల్లా మహిళా రాజకీయ నాయకులు వర్గం:గుంటూరు జిల్లాకు చెందిన మహిళా శాసనమండలి సభ్యులు
కీత్ ఆథర్టన్
1965, ఫిబ్రవరి 21న జన్మించిన కీత్ ఆథర్టన్ (Keith Arthurton) వెస్టీండీస్కు చెందిన మాజీ క్రికెట్ క్రీడాకారుడు. 1988 జూలై నుంచి 1988 జూలై మధ్య 33 టెస్టు మ్యావ్‌లకు ప్రాతినీధ్యం వహించాడు. వన్డేలలో మాత్రం 1999 వరకు కొనసాగించాడు. 1996 ప్రపంచ కప్ క్రికెట్‌లో 5 మ్యాచ్‌లు ఆడి కేవలం రెండే పరుగులు చేసిన దారుణమైన రికార్డు కల్గిఉన్నాడు.
ఆథర్టన్ మొత్తం 33 టెస్టులు ఆడి 30.71 సగటుతో 1382 పరుగులు చేసాడు. అందులో రెండు సెంచరీలు 8 అర్థ సెంచరీలు ఉన్నాయి. టెస్టులలో అతని అత్యధిక స్కోరు 157 నాటౌట్. వన్డేలలో 105 మ్యాచ్‌లు ఆడి 26.08 సగటుతో 1904 పరుగులు సాధించాడు. ఆథర్టన్ 3 ప్రపంచకప్ క్రికెట్ పోటీలలో (1992, 1996, 1999) ప్రాతినిధ్యం వహించాడు,
వర్గం:1965 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:జీవిస్తున్న ప్రజలు
యెన్నెన్జీ
యెన్నెన్జీ (నరేందర్ గౌడ్ నాగులూరి) తెలంగాణ రాష్ట్రానికి చెందిన సినిమా రచయిత, దర్శకుడు, నటుడు. ఆయన తెలంగాణ ఉద్యమం సమయంలో 2013లో దర్శకత్వం వహించిన ‘యాది’, ‘రాజిగ ఓరి రాజిగా’ అనే లఘు చిత్రాలు అతడికి మంచి గుర్తింపును తెచ్చాయి. 2021లో వచ్చిన మెయిల్‌ సినిమాలో కంప్యూటర్ వైరస్ మెకానిక్ షకీల్ పాత్రలో నటించాడు.
జననం, విద్యాభాస్యం
నరేందర్ 4 మార్చి 1982న తెలంగాణ రాష్ట్రం, కామారెడ్డి జిల్లా, నిజాంసాగర్‌ మండలం, హసన్‌పల్లిలో సాయాగౌడ్, లక్ష్మీబాయి దంపతులకు జన్మించాడు. అతను పదవ తరగతి వరకు పోచంపాడ్ గురుకులం లో, బోధన్ లో ఇంటర్‌మీడియెట్‌ చదివాడు. హైదరాబాద్‌ లోని అపోలో హాస్పిటల్‌లో డీఎంఎల్టీ కోర్సు పూర్తి చేశాడు. అనంతరం నిజామాబాదు ప్రభుత్వ ఆసుపత్రిలో ఉద్యోగంలో చేరాడు.
సినీ జీవితం
నరేందర్ గౌడ్ 2000 సంవత్సరంలో హైదరాబాద్‌ వచ్చి కొంతకాలం పెయింటర్ గా పనిచేశాడు. ఈ క్రమంలోనే బాబు మోహన్ ద్వారా ఇ.వి.వి.సత్యనారాయణతో అతడికి పరిచయం ఏర్పడింది. నరేందర్ గౌడ్ 2008లో తూర్పు పడమర సినిమాకు అసిస్టెంట్‌ డైరెక్టర్‌గా పనిచేసిన తరువాత అతడు పలు డాక్యుమెంటరీలు, షార్ట్‌ ఫిలిమ్స్‌కు అసిస్టెంట్‌గా పనిచేశాడు. నరేందర్ తెలంగాణ ఉద్యమం సమయంలో 2013లో ‘యాది’, ‘రాజిగ ఓరి రాజిగా’ లఘు చిత్రాలకు దర్శకత్వం వహించాడు. ఆ రెండు లఘు చిత్రాలకు అతడికి మంచి పేరు తీసుకువచ్చాయి.
2014లో తెలంగాణ రాష్ట్రం ఏర్పడిన తరువాత తెలంగాణ రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ, కోయలపై 'ఆర్ట్ ఎట్ హార్ట్' డాక్యుమెంటరీ తీసే అవకాశం కల్పించాడు. నరేందర్ ఆ తరువాత భాషా సాంస్కృతిక శాఖ తరపున పేరిణీ నృత్యంపై డాక్యుమెంటరీ చేశాడు. తెలంగాణ రాష్ట్రం ఏర్పడ్డాక రవీంద్రభారతి తెలంగాణ కళాకారులకు అడ్డాగా మారడంతో తెలంగాణ అవతరణ ఫిల్మోత్సవం, బతుకమ్మ ఫిల్మోత్సవం, సినివారం, సండే సినిమా, ఫెంటాస్టిక్ ఫైవ్ ఫిలిం ఫెస్టివల్, మాస్టర్ యువర్ క్రాఫ్ట్, యువ చిత్రోత్సవం వంటి కార్యక్రమాల రూపకల్పనలో భాగ్యస్వామి అయ్యాడు.
ఆయన 2017లో దర్శకుడిగా క్రౌడ్ ఫండింగ్ ద్వారా హృదయాంజలి సినిమా ప్రారంభించాడు, కానీ కొన్ని కారణాల వల్ల అది నిలిచిపోయింది. యెన్నెన్జీ 2021లో ఆహా లో విడుదలైన మెయిల్‌ సినిమాలో కంప్యూటర్ వైరస్ మెకానిక్ షకీల్ పాత్రలో నటించి ప్రేక్షకుల నుండి మంచి గుర్తింపును అందుకున్నాడు. ప్రస్తుతం ప్రముఖ దర్శకుడు బోయపాటి శ్రీను సినిమాలకు రచనా సహకారం అందిస్తున్నాడు.
బయటి లింకులు
వర్గం:1982 జననాలు వర్గం:తెలంగాణ ఉద్యమకారులు వర్గం:తెలంగాణ వ్యక్తులు వర్గం:కామారెడ్డి జిల్లా వ్యక్తులు వర్గం:తెలుగు సినిమా నటులు వర్గం:కామారెడ్డి జిల్లా రచయితలు
కొబ్బరి నూనె
కొబ్బరి నూనె అనేది కొబ్బరిచెట్టు (కోకోస న్యూసిఫెరా) కాసే కాయల నుండి తీసిన పక్వ కొబ్బరి నుండి తీసిన ద్రవం. ఉష్ణమండలీయ ప్రపంచంలో, తరాల వారీగా మిలయన్ల మంది ప్రజల ఆహారంలో కొవ్వుకు ప్రధాన వనరుగా అందించబడుతుంది. దీనిని ఆహారం, ఔషధము, పరిశ్రమల్లోని పలు అనువర్తనాల్లో ఉపయోగిస్తున్నారు. కొబ్బరి నూనె చాలా ఉష్ణ లాయం కనుక ఈ గుణం దీనిని ఒక మంచి వంట, వేపుడు నూనెగా మారుస్తుంది. ఇది సుమారు 360 °F (180 °C) వద్ద ధూమంగా మారుతుంది. దీని స్థిరత్వం కారణంగా, ఇది చాలా నెమ్మదిగా భస్మమవుతుంది, దీని దుర్వాసన నిరోధకత కారణంగా, ఇది అత్యధిక సంతృప్త కొవ్వు పదార్థం కారణంగా రెండు సంవత్సరాలపాటు ఉంటుంది.
ఉత్పత్తి
సాధారణ పద్ధతిలో, ముందుగా కొబ్బరి పాలును తయారు చేసి, తర్వాత పాల నుండి నూనెను సంగ్రహిస్తారు. కొబ్బరిగుంజు అంటే కొబ్బరిని చిన్న ముక్కలగా చేసి, వాటికి కొద్దిగా నీటిని చేరుస్తారు తర్వాత నూనెను సంగ్రహించడానికి పిండుతారు లేదా నొక్కుతారు. ఫలితంగా వచ్చే నూనె/నీటి మిశ్రమం నూనె శాతం ఆధారంగా కొబ్బరి మీగడ లేదా కొబ్బరి పాలును ఉత్పత్తి చేస్తుంది. తర్వాత కొబ్బరి పాలు సహజంగా వేరు కావడానికి వదిలివేస్తారు. నూనె నీటి కంటే తక్కువ సాంద్రతను కలిగి ఉండటం వలన, నూనె పైకి తేలుతుంది. దీనికి 12 నుండి 24 గంటలు పడుతుంది. తర్వాత నూనె నుండి మీగడ తొలగించబడుతుంది. ఈ పద్ధతిని కొబ్బరి పాల నుండి కొబ్బరి నూనెను తీసే సాంప్రదాయక పద్ధతిగా చెబుతారు, ఈ విధంగా పలువురు వ్యక్తులు ఇంటిలో నూనెను తయారు చేస్తారు. ఇతర పద్ధతుల్లో నీటిని నూనెను వేరు చేయడానికి వేడి చేయడం, పులియ బెట్టడం, శీతలీకరించడం లేదా అపకేంద్ర బలాన్ని ఉపయోగించడం చేస్తారు. దీని తర్వాత అధిక తేమను తొలగించడానికి (తరచూ, ఒక అత్యల్ప ఉష్ణోగ్రత శూన్య గదిలో) సాధారణంగా కొద్దిగా వేడి చేసి, మరింత శుద్ధి చేయబడ్డ ఉత్పత్తిని, అల్మారా జీవితాన్ని విస్తరించడానికి ఉత్పత్తి చేస్తారు.
అనార్ద్ర పద్ధతిలో, నూనెను నేరుగా కొబ్బరిగుంజు నుండి సంగ్రహిస్తారు. ముందుగా కొబ్బరిగుంజును చిన్న ముక్కలుగా కత్తిరించి, సుమారు 10 నుండి 12% తేమ వరకు ఒక ఓవెన్‌లో ఉంచుతారు. ఎండబెట్టిన, చిన్న ముక్కలు చేసిన కొబ్బరిని నొక్కడం ద్వారా పచ్చి నూనెను సంగ్రహిస్తారు.
వాణిజ్యపరంగా సుమారు 85% కొబ్బరిని ఉత్పత్తి చేసే 18 సభ్యులు ఆసియన్ అండ్ పసిఫిక్ కోకనట్ కమ్యూనిటీ (APCC) పచ్చి కొబ్బరి నూనె కోసం దాని ప్రమాణాలను ప్రచురించింది. ఫిలిపైన్స్ ఒక డిపార్ట్‌మెంట్ ఆఫ్ సైన్స్ అండ్ టెక్నాలజీ (DOST) ప్రభుత్వ ప్రమాణాన్ని స్థాపించింది.
USDA అక్టోబరు 1 నుండి ప్రారంభించి, సెప్టెంబరు 30 వరకు సంవత్సరానికి కొబ్బరి నూనె కోసం చారిత్రక ఉత్పత్తి సంఖ్యలను ప్రచురించింది: thumb|కొబ్బరి కురిడీ
శుభ్రపర్చిన, తెల్లబారిన నిర్గంధీకరణం (RBD)
ఈ "పచ్చి" కొబ్బరి నూనె వాడకానికి ఉపయోగపడదు ఎందుకంటే ఇది మలినాలను కలిగి ఉంటుంది, దీనిని మరింతగా వేడి చేసి, వడపోయడం ద్వారా శుద్ధి చేస్తారు. ఒక "ఉత్తమ నాణ్యత" గల కొబ్బరి నూనెను సంగ్రహించే మరొక పద్ధతిలో సజల కొబ్బరి ముద్దను ఆల్ఫా-ఏమేలేస్, పాలీగాలాస్టురోనాసెస్, ప్రోటీసెస్ యొక్క ఎంజైమ్ చర్యను నిర్వహిస్తారు.
ఉదజనీకృత
RBD కొబ్బరి నూనెను దాని కరిగే లక్షణాన్ని మెరుగు పర్చడానికి పాక్షిక లేదా సంపూర్ణ ఉదజనీకృత నూనె వలె మారుస్తారు. పచ్చి, RBD కొబ్బరి నూనెలు 76 °F (24 °C) వద్ద కరుగుతాయి కనుక, కొబ్బరి నూనెను కలిగి ఉన్న ఆహారాలు వెచ్చని వాతావరణాల్లో కరిగిపోతాయి. ఈ వెచ్చని వాతావరణాల్లో గరిష్ఠ కరిగే స్థానం అవసరమవుతుంది ఎందుకంటే నూనె ఉదజనీకృత నూనె. ఉదజనీకృత కొబ్బరి నూనె యొక్క కరిగే స్థానం 97–104 °F (36–40 °C).
ఉదజనీకృత విధానంలో, అసంతృప్త కొవ్వులు (అసంతృప్త, బహుళఅసంతృప్త కొవ్వు ఆమ్లాలు) ఒక ఉత్ప్రేరక విధానంలో వాటిని మరింత సంతృప్తపర్చడానికి హైడ్రోజన్‌తో కలుపుతారు. కొబ్బరి నూనె 6% ఏక అసంతృప్త, 2% బహుళ అసంతృప్త కొవ్వు ఆమ్లాలు మాత్రమే ఉంటాయి. ఈ విధానంలో, వీటిలో కొన్ని అసంతృప్త కొవ్వు ఆమ్లాలలోకి మారుతాయి.ఉదజనీకరణ (hydrogenation) ను, నికెల్నుఉత్పేరకం గావుయాగింఛి నప్పుడు, హైడ్రొజను వాయువు, నూనె లోని అసంతృప్త కొవ్వుఆమ్లాలద్విబంధాలవద్దవున్న కార్బనుతో సంయోగంచెంది, ద్విబంధాన్నితొలగించును. పాక్షీకంగా (partial) ఉదజనికరణ చేసినప్పుడు, బహుద్విబంధాలున్నకొవ్వు ఆమ్లాలలోని కొన్నిద్విబంధాలు తొలగింపబడవు. అలాంటప్పుడు పాక్షీక ఊదజనికరణవలన, రెండుబంధాలున్నలినొలిక్‌ ఆసిడులో ఒక బంధంమాత్రమే ఉదజనికరణచెందిన, ఎకద్విబంధం వున్న అసంతృప్తకొవ్వు ఆమ్లంగా మారుతుంది. లినొలిక్‌ ఆసిడులో 9-12 కార్బనులవద్దద్విబంధాలువున్నాయి. ఆసిడ్‌లోని 12 వకార్బనువద్దఊదజనీకరణజరిగినచో,9-వకార్బను వద్దద్విబంధమున్న ఒలిక్‌ అసిడ్‌గా మారును.ఒకవేళ 9-కార్బనువద్దద్విబంధం తొలగింపబడిన12-వకార్బనువద్దద్విబంధమువున్న ఐసోమర్‌ఒలిక్్‌ఆసిడ్ ఏర్పడును. ఊదజనీకరణ అధికపీడనం, ఉష్ణోగ్రతలవద్ద జరుపుటవలన, చర్యసమయంలో కార్బనుతో హైడ్రొ జనులసంయోగబంధస్దానం మారుసంభవమున్నది, ఆలాంటప్పుడు సిస్ (cis) అమరికవున్నకొవ్వుఆమ్లాలు ట్రాన్స్ (trans) కొవ్వుఆమ్లాలుగా మారును. ట్రాన్సుకొవ్వుఆమ్లాల ద్రవీభవనౌష్ణోగ్రత, సిస్ ఆమ్లాలకన్న ఎక్కువ వుండును. అందుచే పాక్షిక ఉదజనికరణ వలన ట్రాన్సుకొవ్వుఆమ్లాలు ఏర్పడును.
అంశీకరణం
అంశీకరణ కొబ్బరి నూనె అనేది మొత్తం నూనెలో ఒక అంశం, దీనిలో దీర్ఘ శృంఖల కొవ్వు ఆమ్లాలను తొలగిస్తారు, దీని వలన మధ్యస్థ శృంఖల కొవ్వు ఆమ్లాలు మాత్రమే మిగిలి ఉంటాయి. అలాగే పారిశ్రామిక, వైద్య అవసరాల కోసం దాని అధిక విలువ కారణంగా ఒక 12 కర్బన శృంఖల కొవ్వు ఆమ్లం లౌరిక్ ఆమ్లం అనేది తరచూ తొలగించ బడుతుంది. అంశీకరణ కొబ్బరి నూనెను మేషిలిక్/మేషిక్ ట్రిగ్లేసెరైడ్ నూనె లేదా మధ్యస్థ శృంఖల ట్రిగ్లేసెరైడ్ (MCT) నూనె వలె కూడా పిలుస్తారు ఎందుకంటే ఇది ప్రధానంగా మధ్యస్థ శృంఖల కాప్రిలిక్ (8 కర్బన్లు), కాప్రిక్ (10 కర్బన్లు) ఆమ్లాలతో నిండి ఉంటుంది.
MCT నూనెను తరచూ వైద్య అనువర్తనాలు, ప్రత్యేక ఆహారాల కోసం ఉపయోగిస్తారు.
చాలా వరకు కొబ్బరి నూనె బ్రాండ్లు ఎటువంటి రసాయనాలు లేకుండా 100% కొబ్బరి నూనె ని తయారు చేస్తున్నాయి. మార్కెట్లో చాల కంపెనీలు కొబ్బరి నూనె ని ఉత్పత్తులను తయారు చేస్తున్నాయి. అందులో పారాచూట్ కోకొనుటు ఆయిల్ ,నూటివా ఆర్గానిక్ వర్జిన్,వైవా నాచురల్స్ ఆర్గానిక్ ఎక్సట్రా వర్జిన్ ఆయిల్, కామ ఆయుర్వేదిక్ ఎక్స్ట్రా వర్జిన్ ఆర్గానిక్ ఆయిల్స్ ను ఎక్కువ మంది ఉపయోగిస్తున్నారు.
ఆహార వినియోగాలు
కొబ్బరి నూనెను సాధారణంగా వంటలో ప్రత్యేకంగా వేయించే సమయంలో ఉపయోగిస్తారు. కొబ్బరి నూనెను వంటలో ఎక్కువగా ఉపయోగించే బృందాల్లో, శుద్ధికాని నూనెను ఎక్కువగా ఉపయోగిస్తారు. కొబ్బరి నూనెను సాధారణంగా పలు దక్షిణ ఆసియా కూరల్లో సువాసన కోసం ఉపయోగిస్తారు. ఇతర వంట నూనెలకు సంబంధించి, దీనిని వేడిచేసినప్పుడు, కనిష్ఠ హానికరమైన పరిణామాలను రూపొందిస్తుంది.
పలు ఇంటర్నెట్ వనరులకు విరుద్ధంగా, ఇతర పథ్యసంబంధమైన కొవ్వుల్లో ఉండే విధంగా సమాన స్థాయిలో ఉన్న కొబ్బరి నూనె కెలోరిక్ పదార్ధాన్ని మధ్యస్థ శృంఖల ట్రిగ్లేసెరైడ్స్ ఉనికితో కొద్దిగా తగ్గించవచ్చు, ఇది మొత్తం కొవ్వు పదార్థంలోని సగం కంటే తక్కువ కలిగి ఉంది. పథ్యసంబంధమైన మధ్యస్థ-శృంఖల ట్రిగ్లేసెరైడ్స్ కోసం 8.3 kcal/g విలువను పేర్కొన్నారు.
ఉదజనీకృత లేదా పాక్షిక ఉదజనీకృత కొబ్బరి నూనెను తరచూ పాలరహిత మీగడల్లో, పాప్‌కార్న్‌తో సహా ఉపాహారాల్లో ఉపయోగిస్తారు.
యంత్ర ముడి పదార్థం వలె
కొబ్బరి నూనెను ఒక డీజిల్ ఇంజిన్ ఇంధనం వలె ఉపయోగించే బయోడీజిల్ కోసం ఒక ముడి పదార్థం వలె ఉపయోగించేందుకు పరీక్షించారు. ఇదే విధంగా, దీనిని విద్యుత్ జనరేటర్లు, డీజిల్ ఇంజిన్లు ఉపయోగించే రవాణాలో ఉపయోగించారు. పచ్చి కొబ్బరి నూనె అత్యధిక శ్లేషి ఉష్ణోగ్రత (22–25 °C), అధిక చిక్కదనాన్ని, 500 C (ఇంధనం యొక్క అణుపుంజీకరణాన్ని తొలగించడానికి) యొక్క ఒక కనిష్ఠ దహన పేటిక ఉష్ణోగ్రతను కలిగి ఉన్నందుకు, కొబ్బరి నూనెను సాధారణంగా బయోడీజిల్ చేయడానికి ట్రాన్సెస్టెరిఫై చేస్తారు. B100 (100% బయోడీజిల్) వాడకం సమశీతోష్ణ వాతావరణాల్లో మాత్రమే సాధ్యమవుతుంది ఎందుకంటే జెల్ స్థానం సుమారు 10 °C (50 డిగ్రీల ఫారెన్‌హీట్) గా చెప్పవచ్చు. స్వచ్ఛమైన శాకాహార నూనెను ఒక ఇంధనం వలె ఉపయోగించడానికి ఆ నూనె వైన్‌స్టెఫీన్ ప్రమాణానికి అనుగుణంగా ఉండాలి లేకపోతే ఒక మెరుగుపర్చిన ఇంజిన్‌లో కర్బనీకరణం, ఘనీభవనం నుండి తీవ్ర ప్రమాదాలు జరగవచ్చు.
ఫిలిప్పీన్స్, వనౌటు, సమోవా, పలు ఇతర ఉష్ణమండలీయ ద్వీప దేశాలు ఆటోమొబైల్, ట్రక్కులు, బస్సులు నడపడానికి, విద్యుత్ జనరేటర్‌ల కోసం కొబ్బరి నూనెను ప్రత్యామ్నాయ ఇంధన వనరుగా ఉపయోగిస్తున్నాయి. కొబ్బరి నూనెను ప్రస్తుతం ఫిలిప్పీన్స్‌లో రవాణా కోసం ఒక ఇంధనం వలె ఉపయోగిస్తున్నారు. విద్యుత్ ఉత్పత్తి కోసం ఒక ఇంధనం వలె ఉపయోగించడానికి నూనె యొక్క సామర్థ్యం గురించి మరిన్ని పరిశోధనలను ఫసిపిక్ దీవుల్లో నిర్వహిస్తున్నారు. 1990ల బౌహైన్విల్లే వివాదంలో, దీవిలో నివసిస్తున్న వారికి ఒక దిగ్భంధం కారణంగా సరఫరాలు నిలిచిపోవడంతో, వారు దీనిని వారి వాహనాల్లో ఇంధనంగా ఉపయోగించారు.
ఇంజిన్ కందెన వలె
కొబ్బరి నూనెను ఒక ఇంజిన్ కందెన వలె ఉపయోగించడానికి పరీక్షించబడింది; ఉత్పత్తిదారులు ఇంధన వాడకాన్ని, పొగ ఉద్గారాన్ని తగ్గిస్తుందని, ఒక చల్లని ఉష్ణోగ్రతలో కూడా ఇంజిన్ అమలు కావడానికి అనుమతిస్తుందని పేర్కొన్నారు.
పరివర్తక నూనె వలె
పరివర్తక నూనె పరివర్తకాల్లో ఒక వేరుచేసే, శీతలీకరణ మాధ్యమం వలె పనిచేస్తుంది. వ్యాప్తి నిరోధక నూనె పీచుగల వ్యాప్తి నిరోధకంలో సూక్ష్మ రంధ్రాలను అలాగే తీగ చుట్ట కండక్టర్‌ల మధ్య ఖాళీలను, ట్యాంక్, గోడల మధ్య స్థలాలను నింపుతుంది, ఈ విధంగా వ్యాప్తి నిరోధకం యొక్క విద్యున్నిరోధకమైన బలాన్ని పెంచుతుంది. కార్యాచరణలో ఒక పరివర్తకం చుట్టలో వేడిని ఉత్పత్తి చేస్తుంది, ఆ వేడి ప్రసరణ ద్వారా నూనెకు బదిలీ చేయబడుతుంది. తర్వాత వేడి చేయబడిన నూనె సంవహనం ద్వారా రేడియేటర్లకు ప్రవహిస్తుంది. రేడియేటర్ల నుండి వచ్చిన నూనె చల్లగా ఉండి, చుట్టలను చల్లబరుస్తుంది. ఒక నూనెను పరివర్తకాల్లో ఉపయోగించడానికి ఎంచుకునేందుకు ముందు విద్యున్నిరోధకమైన బలం, జ్వలన స్థానం, స్నిగ్ధత, నిర్దిష్ట ఆకర్షణ బలం, వంపే స్థానం వంటి పలు ముఖ్యమైన అంశాలు, అన్నింటినీ పరిగణనలోకి తీసుకోవాలి. సాధారణంగా ఖనిజ నూనెను ఉపయోగిస్తారు, కాని కొబ్బరి నూనె ఈ అవసరం కోసం ఖనిజ నూనెకు పర్యావరణ సౌలభ్యం గల, ఆర్థిక భర్తీ వలె పని చేయడానికి అవసరమైన అన్ని లక్షణాలను కలిగి ఉన్నట్లు తేలింది.
గుల్మనాశని వలె
కొబ్బరి నూనె నుండి తీసిన ఆమ్లాలను గుల్మనాశనిలు వలె ఉపయోగించవచ్చు, కలుపు మొక్కలను నిరోధించడానికి మరింత పర్యావరణ సౌలభ్యం గల మార్గంలో ఉపయోగించవచ్చు. ఇది సంయోజిత గుల్మనాశనులకు ప్రభావితమయ్యే వ్యక్తులకు కూడా హానికరం కాదని తేలింది.
సౌందర్య సాధనాలు, చర్మ చికిత్సల్లో
1.కొబ్బరి నూనెను చర్మానికి తేమను అందించే, సున్నితంగా చేసే ఒక ఉత్తమమైన నూనెగా చెప్పవచ్చు. ఒక అధ్యయనంలో ఒక తేమను కలిగించే పదార్థం వలె అదనపు పచ్చి కొబ్బరి నూనెను ఉపయోగించడం వలన ఎటువంటి ప్రతికూల ప్రతిచర్యలు లేకుండా, ప్రభావవంతంగా, సురక్షితంగా పనిచేస్తుందని తేలింది. ఒక అధ్యయనంలో కొబ్బరి నూనెను కేశాలను శుభ్రపర్చడానికి పద్నాలుగు గంటలు ముందు ఒక కండీషనర్ వలె ఉపయోగించినప్పుడు, తడిగా ఉన్న కేశాల నుండి ప్రోటీన్ నష్టాన్ని నిరోధించడంలో సహాయ పడుతుందని తేలింది.
2. కొబ్బరి నూనె పొడిబారిన చర్మానికి మంచి ఔషధంలా పనిచేస్తుంది. కొబ్బరి నూనె ఎమోలియెంట్‌గా పనిచేస్తుందని, చర్మ ఆర్ద్రీకరణను మెరుగుపరుస్తుందని ఒక అధ్యయనంలో తేలింది .ఉపరితల లిపిడ్ స్థాయిలు కూడా పెరుగుతాయని ఈ పరిశోధనలో తెలిసింది. లిపిడ్లు ప్రాథమికంగా కొవ్వు ఆమ్లాలు, ఇవి మన చర్మానికి చాలా ముఖ్యమైనవి. ఇవి చర్మాన్ని తేమగా, హైడ్రేట్ గా ఉంచుతాయి.ఆలివ్ ఆయిల్, జోజోబా ఆయిల్ తేమ లక్షణాలను కలిగి ఉన్నాయని చెబుతారు. పొడిబారిన  చర్మం, తామరను పరిష్కరించడానికి పొద్దుతిరుగుడు నూనె మంచి ఔషధంలా పరిగణించబడుతుంది.
3.కొబ్బరి నూనె చర్మానికి నేచురల్ మాయిశ్చరైజర్ ను అందిస్తుంది. ఇందులో ఉండే ఫ్యాటీయాసిడ్స్ చర్మంలో కోల్పోయిన మాయిశ్చరైజను తిరిగి తీసుకొస్తుంది. వింటర్ సీజన్ లో కొబ్బరి నూనెను రాత్రి నిద్రించడానికి ముందు అప్లై చేస్తే మరింత బెనిఫిట్స్ ఉంటాయి. కొబ్బరి నూనెను బాడీ మొత్తానికి అప్లై చేసి మసాజ్ చేయాలి. చర్మంలో పూర్తిగా ఇంకిన తర్వాత అరగంట తర్వాత గోరువెచ్చని నీటితో స్నానం చేయాలి. కొబ్బరి నూనె చర్మాన్ని సాప్ట్ గా మార్చుతుంది
4. కొబ్బరి నూనెను రొటీన్ గా వాడితే చాలు ఈ ఏజింగ్ సమస్యను దూరం చేయవచ్చు. కొబ్బరి నూనె న్యాచురల్ ఆయిల్ మాత్రమే కాదు ప్రభావవంతంగా, సురక్షితంగా పనిచేస్తుంది. కొబ్బరి నూనెలో ఉండే కొన్ని గుణాలు ఏజింగ్ లక్షణాలను దూరం చేసి యవ్వనంగా కనబడేలా చేస్తుంది.కేవలం కొబ్బరి నూనె ఒక్కటే చాలు చర్మాన్ని స్మూత్ గా...తేమగా తయారవ్వడానికి. చర్మంలో ముడుతలకు కారణం అయ్యే పొడి చర్మానికి, దురద పెట్టే చర్మానికి ఇది ఒక సంప్రదాయ పద్ధతి.
5. కొబ్బరినూనెలో ఫ్యాటీ యాసిడ్స్, విటమిన్ ఇ, యాంటీ బ్యాక్టీరియల్ గుణాలుంటాయి. అందుకే ఈ నూనె సీరమ్‌లా కూడా పనిచేస్తుంది. కొబ్బరి నూనెను ముఖానికి రాయడం వల్ల ముఖం కాంతి పెరుగుతుంది. కొబ్బరి నూనెలో విటమిన్ ఇ సమృద్ధిగా ఉండటం వల్ల..ముఖానికి రాస్తే..ముఖానికి కాంతి వస్తుంది. రాత్రి సమయంలో నిద్రపోయేముందు రాసుకుని..ఉదయం చల్లని నీళ్లతో శుభ్రం చేసుకోవాలి.
ఔషధం వలె
ఫిలిప్పీన్ పిల్లల వైద్య కేంద్రంలో ఉపిరితిత్తులు వాచిపోయే వ్యాధితో బాధపడుతున్న పిల్లలపై ఒక ఏక దశ యాదృచ్ఛిక నియంత్రిత పరిశీలనలో కొబ్బరి నూనె శ్వాస రేటును, చిటపట ధ్వనుల స్థాయిని త్వరగా సాధారణ స్థాయికి తీసుకుని వస్తుందని రుజువైంది.
స్థూలకాయంతో బాధపడుతున్న 40 మంది మహిళలపై ఒక యాదృచ్ఛిక రెండు దశల వైద్య పరిశీలనలో కొబ్బరి నూనెతో పదార్ధాలు డైస్లిపిడెమాకు గురికాకుండా స్థూలకాయాన్ని తగ్గించడంలో సహాయపడిందని తేలింది.
సూచనలు
వర్గం:వంట నూనెలు వర్గం:నూనెలు వర్గం:ఈ వారం వ్యాసాలు
కొబ్బరి నూనె ఉపయోగాలు Coconut Oil for Skin Lightening
షాపూర్జీ పల్లోంజీ గ్రూప్
షాపూర్జీ పల్లోంజీ & కంపెనీ ప్రయివేట్ లిమిటెడ్ (Shapoorji Pallonji & Company Private Limited) షాపూర్జీ పల్లోంజీ గ్రూప్(Shapoorji Pallonji Group)  గా   వ్యాపారం నిర్వహిస్తున్న ఒక భారతీయ సమ్మేళన సంస్థ, ఈ సంస్థ ప్రధాన కార్యాలయం ముంబై లో  ఉన్నది. ఈ సంస్థ చేపట్టే వ్యాపారంలో  నిర్మాణం, రియల్ ఎస్టేట్, టెక్స్ టైల్స్, ఇంజనీర్డ్ గూడ్స్, గృహోపకరణాలు, షిప్పింగ్, పబ్లికేషన్స్, పవర్, బయోటెక్నాలజీ రంగాల వంటివి ఉన్నాయి. షాపూర్జీ పల్లోంజీ "భారతదేశంలోని అత్యంత ప్రసిద్ధి వహించిన  ప్రైవేట్ సంస్థలలో ఒకటిగా పరిగణించబడుతుంది.
చరిత్ర
1865లో లిటిల్ వుడ్ పల్లోంజీ అనే చిన్న భాగస్వామ్య సంస్థ పునాదితో ప్రారంభమైంది. ఈ సంస్థ చేపట్టిన మొట్ట మొదటి ప్రాజెక్టు గిర్గాం చౌపట్టిపై పేవ్ మెంట్ నిర్మాణం. ఈ చిన్న(మైనర్) కాంట్రాక్ట్ ఆరు నెలల పాటు తో ఉండి, చేపట్టిన పనిలో కంపెనీ లాభాలను పొందింది. తరువాత 1881 సంవత్సరంలో మలబార్ కొండపై ఒక జలాశయాన్ని నిర్మించే ప్రాజెక్టు జరిగింది. మలబార్ హిల్ రిజర్వాయర్ 100 సంవత్సరాలకు పై బడి ముంబై నగరానికి నీటిని సరఫరా చేయడానికి బాధ్యత వహిస్తుంది. ప్రస్తుతం ఉన్న బొంబాయి సెంట్రల్ రైల్వే స్టేషను(ముంబై సెంట్రల్ రైల్వే స్టేషను)  కూడా 1930లో సుమారు 1.5 కోట్ల రూపాయల వ్యయంతో వీరు నిర్మించారు. ఈ పనిని  రికార్డు స్థాయిలో 21 నెలల వ్యవధిలోనే  పూర్తి చేసినందుకు అప్పటి బొంబాయి గవర్నరు సంస్థను అభినందించాడు.
షాపూర్జీ పల్లోంజీ గ్రూప్ స్థాపకుడు షాపూర్జీ మిస్త్రీ, 1929 సంవత్సరంలో జన్మించిన ఆయన కుమారుడు పల్లోంజీ మిస్త్రీ షాపూర్జీ పల్లోంజీ గ్రూప్ చైర్మన్ అయ్యాడు. ప్రస్తుతం పల్లోంజీ మిస్త్రీ కుమారుడు షాపూర్ షాపూర్జీ పల్లోంజీ అండ్ కంపెనీ ప్రైవేట్ లిమిటెడ్ (ఎస్పీసీపీఎల్)కు చైర్మన్ గా వ్యవహరిస్తున్నారు.
షాపూర్ పల్లోంజీ మిస్త్రీ కుమారుడు పల్లోన్ మిస్త్రీని కూడా గ్రూప్ హోల్డింగ్ కంపెనీ బోర్డులో చేర్చుకోగా, అతని సోదరి తాన్యా గ్రూప్ కార్పొరేట్ సోషల్ రెస్పాన్సిబిలిటీ కార్యకలాపాలను నిర్వహిస్తుంది. ఈ గ్రూపుకు 13 కంపెనీలు,3 డివిజన్లు ఉన్నాయి, 60 దేశాలకు పైగా క్లయింట్లకు సేవలందిస్తున్న 60,000 మందికి పైగా  ఉద్యోగులు ఉన్నారు.
నిర్మాణాలు
షాపూర్జీ పల్లోంజి గ్రూప్ భారత దేశ ఆర్ధిక రాజధాని ముంబై నగరంలో  నిర్మించిన భారతదేశంలోని అత్యంత ఎత్తైన భవనం ముంబైలోని ఇంపీరియల్ రెసిడెన్షియల్ టవర్, రిజర్వ్ బ్యాంక్ ఆఫ్ ఇండియా, తాజ్ ఇంటర్కాంటినెంటల్ హోటల్, బాంబే స్టాక్ ఎక్స్ఛేంజ్ ,హెచ్ఎస్బిసి, స్టేట్ బ్యాంకు ఆఫ్ ఇండియా  ప్రధాన కార్యాలయ భవనాలు వంటి అనేక ఐకానిక్ నిర్మాణాలను నిర్మించారు. ఈ సంస్థకు అఫ్కాన్స్, యురేకా ఫోర్బ్స్, ఎస్పీసీఎల్, ఎస్పీ ఇంటర్నేషనల్, స్టెర్లింగ్ అండ్ విల్సన్, ఎస్పీ రియల్ ఎస్టేట్ ప్రధాన కంపెనీలు. ఈ బృందం బ్రాబోర్న్ స్టేడియం, తాజ్ మహల్ టవర్, ట్రైడెంట్ మొదలైన వాటిని కూడా నిర్మించింది. ఢిల్లీ లోని బరాఖంబా అండర్ గ్రౌండ్ స్టేషన్మ, గయానాలో ప్రావిడెన్స్ స్టేడియాన్ని కూడా నిర్మించారు. 2010 సంవత్సరంలో దేశంలోనే ఎత్తైన భవనం, ది ఇంపీరియల్, ముంబైలో ఒక నివాస సముదాయం నిర్మించారు. ఈ సంస్థ భారత దేశం లోనే గాక ఒమన్ సుల్తాన్ కోసం రాయల్ ప్యాలెస్ ను కూడా నిర్మించింది. ఆఫీసు ఆస్తులను కొనుగోలు చేయడానికి కెనడా కు చెందిన సిపిపిఐబితో, సరసమైన గృహాల కోసం స్టాండర్డ్ చార్టర్డ్, ఐఎఫ్సితో ఎస్పీ గ్రూపుకు వెంచర్ ఉంది.
ఇతర రంగాలు
thumb|1930 వ సంవత్సరంలో షాపూర్జీ పల్లోంజీ గ్రూప్ వారిచే నిర్మాణం - ముంబై సెంట్రల్ రైల్వే స్టేషన్. 1982 సంవత్సరంలో షాపూర్జీ పల్లోంజి గ్రూప్ నీటి వ్యర్థాల నిర్వహణ దిశగా తన వ్యాపారాన్ని విస్తరించడానికి యురేకా ఫోర్బ్స్ ను తన అనుబంధ సంస్థగా అయినది. షాపూర్జీ పల్లోంజీ గ్రూప్ దాదాపు 2 గిగావాట్ల సోలార్ ప్లాంట్లతో ప్రపంచవ్యాప్తంగా అతిపెద్ద సోలార్ ఎనర్జీ పవర్ కాంట్రాక్టర్ (EPC) కాంట్రాక్టర్ తద్వారా భారతదేశంలో వారు 1,800 మెగావాట్లకు పైగా గ్యాస్ ఆధారిత విద్యుత్ ప్లాంట్లను ఏర్పాటు చేశారు. ఈ సమూహం జలవిద్యుత్ కేంద్రాలు, ఓడరేవులు, టెర్మినల్స్ లో కూడా పనిచేస్తుంది. గుజరాత్ తీర ప్రాంతంలో ఇంటిగ్రేటెడ్ డీప్వాటర్ పోర్టు, ఎల్ఎన్జీ ఇంపోర్ట్ టెర్మినల్, పవర్ ప్లాంట్ ఏర్పాటు చేయాలని షాపూర్జీ పల్లోంజీ కంపెనీ లిమిటెడ్ ప్రణాళిక యోచిస్తోందని ఇది డీప్ వాటర్ పోర్టు, ప్రధాన ద్రవీకృత సహజవాయువు దిగుమతి టెర్మినల్, 2,000 మెగావాట్ల విద్యుత్ ఉత్పత్తి కర్మాగారంగా ఉంటుందని కంపెనీ ఫైనాన్స్ హెడ్ జిమ్మీ పరాఖ్ తెలిపాడు.
మూలాలు
వర్గం:1865 స్థాపితాలు వర్గం:ముంబై సంస్థలు వర్గం:స్వాతంత్ర్య పూర్వ సంస్థలు
సపుతరా సరస్సు
సపుతరా సరస్సు భారతదేశం లోని గుజరాత్ రాష్ట్రంలో గల డాంగ్స్ జిల్లాలోని సపుతరా పట్టణం దగ్గర ఉన్న ఒక మానవ నిర్మిత సరస్సు. ఇది ప్రధాన నగరం సపుతరా హిల్ స్టేషన్ నుండి 1 కిలోమీటర్ దూరంలో ఉంది.
చరిత్ర
రాముడు తన అరణ్యవాసంలోని 11 సంవత్సరాలు ఇక్కడ గడిపాడని నమ్ముతున్నందున సపుతరా ప్రాంతానికి పౌరాణిక ప్రాముఖ్యత ఉంది. సపుతరా అనే పేరుకు ‘సర్పాల నివాసం’ అని అర్ధం.
వినోదం
thumb|సపుతరా సరస్సు దగ్గర సూర్యోదయం ఈ సరస్సు మానవ నిర్మితమైనది. బోటింగ్ వంటి కార్యకలాపాలకు బాగా ప్రాచుర్యం పొందింది. పర్యాటకుల వినోదం కోసం అనేక చిల్డ్రన్స్ పార్కులు, అనేక ఇతర ఆట స్థలాలు ఉన్నాయి. సరస్సు దగ్గర అనేక బోటింగ్ క్లబ్‌లు ఉన్నాయి.
భౌగోళికం
సపుతరా సరస్సు కొండలు, పచ్చదనంతో నిండి ఉండి, విశ్రాంతి, ఆనందం కలిగించే సుందరమైన ప్రదేశం. ఇక్కడి నుండి సహ్యాద్రి కొండల సుదూర దృశ్యాలు కూడా కనిపిస్తాయి.
జనాభా
భారతదేశ 2011 జనాభా లెక్కల ప్రకారం, సపుతరా నోటిఫైడ్ ప్రాంతంలో 2,968 జనాభా ఉంది. ఆ జనాభాలో 1,031 మంది పురుషులు, 1,937 మంది మహిళలు ఉన్నారు. డాంగ్స్ జిల్లాలోని అక్షరాస్యత (75.2%) తో పోలిస్తే సపుతరా ప్రాంతం అక్షరాస్యత ఎక్కువ. సపుతరా అక్షరాస్యత రేటు 87.4% గా ఉంది. అందులో పురుషుల అక్షరాస్యత రేటు 89.73%, స్త్రీ అక్షరాస్యత రేటు 86.29% గా ఉంది.
మూలాలు
వర్గం:నీటి వనరులు వర్గం:సరస్సులు వర్గం:గుజరాత్
ప్రకాష్ కోన
ప్రకాష్ కోన రెడ్డి, తెలంగాణ కు చెందిన నవలా రచయిత, వ్యాసకర్త, కవి, సిద్ధాంతకర్త. హైదరాబాదు లోని ఇంగ్లీష్ అండ్ ఫారిన్ లాంగ్వేజెస్ యూనివర్సిటీ ఇంగ్లీష్ లిటరేచర్ డిపార్ట్‌మెంట్, స్కూల్ ఆఫ్ ఇంగ్లీష్ లిటరరీ స్టడీస్ ప్రొఫెసర్‌గా ఉన్నాడు.
జననం, విద్య
ప్రకాష్ 1967, జూలై 14న తెలంగాణ రాష్ట్ర రాజధాని హైదరాబాదు లో జన్మించాడు. ఉస్మానియా విశ్వవిద్యాలయం, హైదరాబాదు విశ్వవిద్యాలయం, మిసిసిపి విశ్వవిద్యాలయాల్లో చదివాడు.
రచనా రంగం
మార్క్సిజం, అరాచకవాదం, అవాంట్-గార్డ్ కవిత్వం, మూడవ ప్రపంచ ప్రతిఘటన రచన, వివాద సినిమా వంటి అంశాలపై రచనలు చేశాడు.
మూలాలు
వర్గం:జీవిస్తున్న ప్రజలు వర్గం:1967 జననాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా అనువాద రచయితలు వర్గం:హైదరాబాదు జిల్లా ఉపాధ్యాయులు వర్గం:హైదరాబాదు జిల్లా రచయితలు వర్గం:హైదరాబాదు జిల్లా కవులు
తడకమళ్ల వినోద్ కుమార్
జననం, విద్యాభాస్యం
తడకమళ్ల వినోద్ కుమార్ 17 నవంబరు 1964లో తెలంగాణ రాష్ట్రం, నల్లగొండ జిల్లా, మాడుగులపల్లి మండలం, దాచారం గ్రామంలో లక్ష్మీ నర్సింహారావు, శకుంతల దంపతులకు జన్మించాడు. ఆయన హైదరాబాద్‌ ఎంబీ హైస్కూల్‌లో పదవ తరగతి, గన్‌ఫౌండ్రీలోని ఆలియా ప్రభుత్వ జూనియర్‌ కాలేజీలో ఇంటర్, జాంబాగ్‌లోని వీవీ కాలేజీలో బీఏ, ఉస్మానియా యూనివర్సిటీ నుండి ఎల్‌ఎల్‌బీ పూర్తి చేసి 1988లో న్యాయవాదిగా పేరు నమోదు చేసుకున్నాడు.
వృత్తి జీవితం
తడకమళ్ల వినోద్‌కుమార్‌ 1988లో అడ్వకేట్‌గా పేరు నమోదు చేసుకొని, 1993లో ప్రాక్టీస్‌ మొదలుపెట్టాడు.ఆయన 2016 నుంచి హైకోర్టులో తెలంగాణ ప్రభుత్వానికి వాణిజ్య పన్నుల శాఖ సీనియర్‌ స్టాండింగ్‌ కౌన్సిల్‌గా పనిచేశాడు. ఆయన 2019 ఆగస్టు 26న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు వర్గం:తెలంగాణ హైకోర్టు న్యాయమూర్తులు
అంగారకుడు (జ్యోతిషం)
అంగారకుడు ఉగ్ర స్వభావుడు. అధిపతి కుమారస్వామి. పురుష గ్రహం, రుచి చేదు, జాతి క్షత్రియ, అధి దేవత పృధ్వి, దిక్కు దక్షిణం, తత్వం అగ్ని, ప్రకృతి పిత్తము, ఋతువు గ్రీష్మం, లోహములలో ఇనుము, ఉక్కు, రత్నము పగడము, గ్రహ సంఖ్య ఆరు, భావరీత్యా దశమస్థానంలో స్థాన బలం కలిగి ఉంటాడు. గుణం తమో గుణం, ప్రదేశం కృష్ణా నది మొదలు లంక వరకు. అంగారకుడు మృగశిర, చిత్త, ధనిష్ఠ నక్షత్రాలకు అధిపతి. శరీరావయావలో ఎముకలో మజ్జ, కండరాలు, బాహ్యంలో జ్ఞానేంద్రియాలు. అంగారకునికి సూర్యుడు, చంద్రుడు, గురువు మిత్రులు, శత్రువు బుధుడు, సములు శుక్రుడు, శని.
అంగారకుడి ప్రభావం
అంగారక ప్రభావితులు పొడుగుగా దృఢంగా ఉంటారు. బంధువులంటే అపార ప్రేమ కలిగి ఉంటారు. అదుపు చేయ లేని ఆవేశ పరులు. విపరీత బంధు ప్రీతి కలిగి ఉంటారు. అధికారం, పదవి, సేవకులను కలిగి ఉంటారు. యంత్రములు, ఆయుధములు మొదలైన వాటిలో శిక్షణ పొందుటలో ఆసక్తుడు. అధిక దానధర్మములు కలిగి ఉంటారు.
అంగారకుడి రూపు రేఖలు
అంగారకుడు ఎర్రని మేని ఛాయ కలవాడు. సన్నని నడుము, కండలు తిరిగిన శరీరం, వంకీల జుట్టు కల వాడు. వయసు పద హారు. ఎర్రని వస్త్రధారణ, శంఖం వంటి మెడ, వాహనం పొట్టేలు, ఆయుధం శూలం, మంగళప్రథమైన రూపము.
కుజదోష నివారణకు పరిహారం
కుజు దశ ఏడు సంవత్సరాలు కనుక కుజుడికి అధిపతి అయిన కుమారస్వామి అష్టకం ఏడు సార్లు పారాయణం చేయాలి. సుబ్రహ్మణ్య ఆలయ స్తుతి దర్శనం చేయాలి. షష్ఠి, సుబ్రహ్మణ్య షష్ఠి, సుబ్రహ్మణ్య జననం జరిగిన కృత్తికా నక్షత్రం రోజున సుబ్రహ్మణ్య స్వామికి ఆవుపాలతో అభిషేకం చేయాలి. సంతానం లేని దంపతులు ఏడు ఆదివారాలు కుమారస్వామి ఆలయానికి ప్రదక్షిణ చేయాలి. ఎర్రని పుష్పాల మాలతో సుబ్రహ్మణ్య స్వామిని పూజించాలి. కుజుని అధిపతి అయిన సుబ్రహ్మణ్య స్వామికి ఉపవాసం ఉండి కందిపప్పు బెల్లంతో చేసిన పదార్ధాలను నైవేద్యం పెట్టాలి. కార్యాలయాల్లో సుబ్రహ్మణ్య స్వామి పటం ఉంచి ధూపదీప నైవేద్యములు సమర్పించి కార్యక్రమాలు ప్రారంభించాలి. మంగళవారాలు సుబ్రహ్మణ్య స్వామి ఆలయాలను దర్శించుట చేయాలి. ఎర్రని వస్త్రాలను, ఎర్రని పండ్లను సుబ్రహ్మణ్య స్వామి ఆలయంలో దానం చేయాలి. స్త్రీలు ఎర్రని వస్త్రధారణ, పగడపు ఆభరణాలు ధరించి చేసి దుర్గాదేవిని పూజించుట, అమ్మవారికి ఎర్రని పూలను మాలలను సమర్పించి కుంకుమపూజ చేయాలి.దుర్గాదేవిని స్తుతించాలి. మంగళ వారాలు దుర్గాదేవి ఆలయదర్శనం చేసి ప్రదిక్షిణం చేసి స్తుతించి పూజించాలి. గణపతి స్తోత్రం చేయాలి. ఆంజనేయస్వామి దండకం స్తుతి చేయాలి. బలరామ ప్రతిష్ఠిత నాగావళీ నదీతీర పంచలింగాలను దర్శించాలి. మంగళ వారాలాలలో సింధూరవర్ణ ఆంజనేయ స్వామి దర్శనం, ప్రదిక్షిణం, స్తుతి చేయాలి. మంగళ వారం లేక కృత్తికా నక్షత్రం రోజున కుజుడికి శివాలయం లేక సుబ్రహ్మణ్యస్వామి ఆలయంలో ఏడు వేల కుజ జపం చేయించి ఎర్రని వస్త్రంలో కందిపప్పు మూట కట్టి దక్షిణ తాంబూలాదులతో బ్రాహ్మణులకు దానం ఇవ్వాలి. ఏడు మంగళవారాలు కుజుడికి ఉపవాసం ఉండి కుజ శ్లోకం డెబ్భై మార్లు పారాయణం చేసి ఏడవ వారం కందులు దానం ఇవ్వాలి. నానవేసిన కందులను బెల్లంతో కలిపి ఆవుకు తినిపించాలి. కోతులకు తీపి పదార్ధములు పెట్టాలి, ఎర్రమి కుక్కకు ఆహారం పెట్టాలి. మంగళ వారం రాగిపళ్ళెంలో కందిపప్పు పోసి దక్షిణ తాంబూలాలతో యువకుడికి దానం ఇవ్వాలి.
భావాలు పరిహారం
కుజుడు కటకంలో నీచ స్థితి పొందుతాడు. కటకం లగ్నం నుండి పన్నెండు భావాలలో ఉన్నప్పుడు ఆయాభావాలకు సంబంధించిన సమస్యలు ఉంటాయి కనుక వాటికి తగిన పరిహారాలు కింద ఇవ్వబడ్డాయి.
వెలుపలి లింకులు
వర్గం:జ్యోతిష శాస్త్రం
ఆంథోని ఈస్ట్‌మన్
జననం, విద్యాభాస్యం
ఆంథోని మురిగితీరి కురియాకోస్, మార్తా దంపతులకు 26 ఆగస్టు 1946లో చోవన్నూర్ గ్రామం, కింగ్డమ్ అఫ్ కొచ్చిన్, బ్రిటిష్ ఇండియాలో జన్మించాడు. ఆయన చోవన్నూర్ లోని సెయింట్ థామస్ స్కూల్ & కున్నంకుళం ప్రభుత్వ పాఠశాల నుండి పాఠశాల విద్యాభాస్యం పూర్తి చేశాడు. ఆంథోనీ 1960వ దశకంలో ఫొటోగ్రాఫర్‌గా కెరీర్‌ ప్రారంభించి, ఈస్టమన్‌ స్టూడియో ప్రారంభించాడు.
వివాహ జీవితం
ఆంథోని మేరీ ని వివాహమాడాడు. ఆయనకు కుమారుడు గంజి, కుమార్తె మినీ ఉన్నారు.
దర్శకత్వం వహించిన సినిమాలు
ఆంథోని 1979లో ‘ఇనాయే తేడి’ సినిమా ద్వారా దర్శకుడిగా మారాడు.
మరణం
ఆంథోనీ 3 జూలై 2021న త్రిస్పూర్‌లో గుండెపోటుతో మరణించాడు.
మూలాలు
వర్గం:మలయాళ సినిమా దర్శకులు వర్గం:1946 జననాలు